Orangefuchsiger Hautkopf. Rosenroter Schmierling. Rasiger Purpurschneckling. Papageiengrüner Saftling. Natternstieliger Schleimfuß. Gallerfleischiger Fältling. Jetz sin si e bizz uf Abwege  groote, de eind gumpt scho wien e Rumpelschtilzli, de ander hintedrii. Un, schwuppdiwupp, rasir i dä Schwämmliplatz mit beide Händ, un grad, wo mi Chörbli voll isch, sehn mi di beide. Stockschwämmlischtiif un stumm luege s mi a. I spring dävo, wink nomool churz un ruef dure, ganz profimäßig: Merci, du Braunknolliger Sklerotienrübling, un du, Strohblasser Rötelritterling, adje un merci nonemool. Endli isch wider Schwämmlizit. Un well mer s leid worden isch, in mim ewig gliiche Pilzwald die ewig gliiche  Pfiff, Semmel un Marone z finde, han i mer e neue Wald gsuecht, un bigoscht kei schlechte. Scho han i mi Chörbli halbvoll un s lüüchtet mer e herrlichis Pfifferlingplätzli dur e Schonung entgege, do hör i e Knackse, e Schnuufe, un des no glii vo zwei Site her. Wildsäu, denk i, um himmelsgottswille.